ระเบียบคณะกรรมการคุ้มครองเด็กแห่งชาติระเบียบคณะกรรมการคุ้มครองเด็กแห่งชาติว่าด้วยการบริหารกองทุน การพิจารณาอนุมัติการจ่ายเงินและรายงานสถานะการเงิน และการบริหารกองทุนคุ้มครองเด็กพ.ศ. ๒๕๔๘ อาศัยอำนาจตามความในมาตรา๗๓ แห่งพระราชบัญญัติคุ้มครองเด็ก พ.ศ. ๒๕๔๖ และมติคณะกรรมการคุ้มครองเด็กแห่งชาติในการประชุมครั้งที่ ๒/๒๕๔๗ วันที่ ๑๐ พฤษภาคม ๒๕๔๗ จึงวางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบคณะกรรมการคุ้มครองเด็กแห่งชาติ ว่าด้วยการบริหารกองทุน การพิจารณาอนุมัติการจ่ายเงินและรายงานสถานะการเงินและการบริหารกองทุนคุ้มครองเด็ก พ.ศ.๒๕๔๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ปลัดกระทรวงการพัฒนาสังคมและความมั่นคงของมนุษย์เป็นผู้รักษาการตามระเบียบนี้หมวด ๑ข้อความทั่วไป ข้อ ๔ ในระเบียบนี้กองทุนหมายความว่า กองทุนคุ้มครองเด็กคณะกรรมการหมายความว่า คณะกรรมการคุ้มครองเด็กแห่งชาติคณะกรรมการบริหารกองทุนหมายความว่า คณะกรรมการบริหารกองทุนคุ้มครองเด็กคณะอนุกรรมการหมายความว่า คณะอนุกรรมการบริหารกองทุนคุ้มครองเด็กประจำกรุงเทพมหานครและประจำจังหวัดปลัดกระทรวงหมายความว่า ปลัดกระทรวงผู้รักษาการตามระเบียบนี้สำนักงานหมายความว่า กองบริหารกองทุน สำนักงานปลัดกระทรวงการพัฒนาสังคมและความมั่นคงของมนุษย์และให้หมายความรวมถึงหรือสำนักงานพัฒนาสังคมและความมั่นคงของมนุษย์จังหวัดหรือสำนักสวัสดิการสังคม กรุงเทพมหานครแล้วแต่กรณีหมวด ๒การบริหารกองทุน ข้อ ๕ คณะกรรมการบริหารกองทุน ประกอบด้วยปลัดกระทรวงการพัฒนาสังคมและความมั่นคงของมนุษย์ เป็นประธานกรรมการ ปลัดกระทรวงมหาดไทยปลัดกระทรวงศึกษาธิการ ผู้แทนสำนักงบประมาณ ผู้แทนกรมบัญชีกลาง และผู้ทรงคุณวุฒิ ซึ่งคณะกรรมการแต่งตั้งไม่เกินสามคนในจำนวนนี้ต้องเป็นผู้แทนจากภาคเอกชน ซึ่งเกี่ยวข้องกับงานด้านสวัสดิการเด็กอย่างน้อยหนึ่งคนเป็นกรรมการ และให้รองปลัดกระทรวงการพัฒนาสังคมและความมั่นคงของมนุษย์ ซึ่งปลัดกระทรวงมอบหมายเป็นกรรมการและเลขานุการข้อ ๖ คณะกรรมการบริหารกองทุนมีอำนาจหน้าที่ดังต่อไปนี้(๑) บริหารกองทุนให้เป็นไปตามระเบียบนี้(๒) พิจารณาอนุมัติการจ่ายเงิน เพื่อการสงเคราะห์ คุ้มครองสวัสดิภาพ และส่งเสริมความประพฤติเด็กรวมทั้งครอบครัวและครอบครัวอุปถัมภ์ของเด็กตามระเบียบเกี่ยวกับกองทุนคุ้มครองเด็กหรือตามคำสั่งศาล(๓) รายงานสถานะการเงินและการบริหารกองทุนต่อคณะกรรมการตามระเบียบนี้ข้อ ๗ ให้สำนักงานมีหน้าที่ ดังต่อไปนี้(๑) จัดทำประมาณการรายจ่ายประจำปี เสนอคณะกรรมการบริหารกองทุนพิจารณา(๒) ตรวจสอบและวิเคราะห์คำขอรับการสนับสนุนกองทุนก่อนนำเสนอคณะกรรมการบริหารกองทุนเพื่อพิจารณาอนุมัติ(๓) รวบรวมและเก็บรักษาหลักฐานเกี่ยวกับการใช้จ่ายเงินกองทุน เพื่อการตรวจสอบ(๔) จัดทำทะเบียนหน่วยงาน หรือองค์กร หรือบุคคลที่ได้รับการสนับสนุนจากกองทุนเพื่อควบคุมกำกับดูแลและติดตามผลการดำเนินงานและการใช้จ่ายเงินของกองทุน(๕) ส่งเสริมและสนับสนุนการดำเนินงานของโครงการที่ได้รับอนุมัติ(๖) ดำเนินการอื่น ๆ ตามที่คณะกรรมการบริหารกองทุนกำหนดหมวด ๓การพิจารณาอนุมัติการจ่ายเงิน ข้อ ๘ ผู้ประสงค์ขอรับการสนับสนุนเงินจากกองทุนจะต้องมีคุณสมบัติดังนี้(๑) เป็นหน่วยงานภาครัฐหรือองค์กรเอกชน ที่ดำเนินการตามวัตถุประสงค์ และกิจการเพื่อการสงเคราะห์ คุ้มครองสวัสดิภาพ และส่งเสริมความประพฤติเด็ก รวมทั้งครอบครัวและครอบครัวอุปถัมภ์(๒) เป็นบุคคล หรือครอบครัว หรือครอบครัวอุปถัมภ์ที่อุปการะเลี้ยงดูเด็กที่พึงได้รับการสงเคราะห์คุ้มครองสวัสดิภาพข้อ ๙ ให้คณะกรรมการบริหารกองทุนพิจารณาคำขอรับการสนับสนุนซึ่งสำนักงานได้ตรวจสอบและวิเคราะห์แล้วโดยมีลักษณะดังต่อไปนี้(๑) เป็นโครงการที่มีวัตถุประสงค์เพื่อเป็นทุนใช้จ่ายในการสงเคราะห์ คุ้มครองสวัสดิภาพและส่งเสริมความประพฤติเด็กรวมทั้งครอบครัวและครอบครัวอุปถัมภ์ของเด็กตามพระราชบัญญัติคุ้มครองเด็ก พ.ศ. ๒๕๔๖(๒) กรณีเป็นโครงการของหน่วยงานภาครัฐต้องเป็นโครงการที่ริเริ่มใหม่หรือเป็นโครงการที่ไม่สามารถขอรับการสนับสนุนจากงบประมาณปกติได้หรือได้รับแต่ไม่เพียงพอ(๓) กรณีเป็นโครงการขององค์กรภาคเอกชนต้องไม่ได้รับการสนับสนุนงบประมาณจากส่วนราชการและแหล่งทุนอื่นๆ(๔) กรณีเป็นบุคคล ครอบครัวหรือครอบครัวอุปถัมภ์ ต้องเป็นผู้ประสบปัญหาความเดือดร้อนและไม่ได้รับความช่วยเหลือจากแหล่งทุนอื่นหรือได้รับแต่ไม่เพียงพอข้อ ๑๐ วงเงินและรายการที่ให้สนับสนุนจะพิจารณาตามความจำเป็นและเหมาะสมตามหลักเกณฑ์ที่คณะกรรมการบริหารกองทุนประกาศกำหนดข้อ ๑๑ เพื่อให้ได้รายละเอียดประกอบการพิจารณาอนุมัติคณะกรรมการบริหารกองทุนหรือสำนักงานอาจให้ผู้แทนหน่วยงาน หรือองค์กร หรือบุคคลที่เสนอขอรับการสนับสนุนหรือบุคคลที่เกี่ยวข้องชี้แจงรายละเอียดหรือแสดงหลักฐานเพิ่มเติม หรือจัดส่งเจ้าหน้าที่ไปตรวจสอบข้อเท็จจริงยังสำนักงานหรือสถานที่ดำเนินงานของหน่วยงานหรือองค์กรหรือบุคคลที่เสนอขอรับการสนับสนุนข้อ ๑๒ การยื่นขอรับการสนับสนุนในเขตกรุงเทพมหานครให้ยื่นต่อสำนักสวัสดิการสังคมกรุงเทพมหานคร หรือที่กรมพัฒนาสังคมและสวัสดิการ ในส่วนภูมิภาคให้ยื่นต่อสำนักงานพัฒนาสังคมและความมั่นคงของมนุษย์จังหวัดเพื่อนำเสนอคณะกรรมการบริหารกองทุนข้อ ๑๓ ให้สำนักงานแจ้งผลการอนุมัติให้ผู้ขอรับการสนับสนุนทราบภายในสามสิบวันนับแต่วันที่ได้รับการพิจารณาอนุมัติข้อ ๑๔ หน่วยงานหรือองค์กร หรือบุคคลที่ได้รับเงินจากกองทุนต้องรายงานผลการปฏิบัติงานและการใช้จ่ายเงินที่ได้รับจากกองทุนตามแบบที่ปลัดกระทรวงกำหนดหน่วยงานหรือองค์กรหรือบุคคลที่มิได้ดำเนินการหรือดำเนินการไม่เป็นไปตามแผนการใช้จ่าย ให้ปลัดกระทรวงหรือผู้ที่ปลัดกระทรวงมอบหมาย ระงับการจ่ายเงินงวดต่อไปไว้ก่อน แล้วดำเนินการตรวจสอบและรายงานผลต่อคณะกรรมการบริหารกองทุนเพื่อดำเนินการต่อไปข้อ ๑๕ หน่วยงานหรือองค์กร หรือบุคคลที่ได้รับเงินจากกองทุน จะต้องยินยอมให้สำนักงานตรวจเยี่ยมการดำเนินงานตามที่ได้รับเงินจากกองทุนหรือให้เจ้าหน้าที่เข้าตรวจเอกสารเกี่ยวกับบัญชีทะเบียนและหลักฐานอื่น ๆ ตลอดจนสัมภาษณ์บุคคลที่เกี่ยวข้องได้ด้วยข้อ ๑๖ ให้ปลัดกระทรวง หรือผู้ที่ปลัดกระทรวงมอบหมายเป็นผู้มีอำนาจสั่งจ่ายเงินกองทุนตามที่ได้รับอนุมัติจากคณะกรรมการบริหารกองทุนหมวด ๔รายงานสถานะการเงินและการบริหารกองทุน ข้อ ๑๗ ให้สำนักงานจัดทำรายงานสถานะการเงินตามที่คณะกรรมการบริหารกองทุนกำหนดแล้วรายงานต่อคณะกรรมการบริหารกองทุนภายในสามสิบวันนับตั้งแต่วันสิ้นปีงบประมาณข้อ ๑๘ ให้สำนักงานรวบรวมงบการเงินประจำปีและรายละเอียดประกอบของเงินกองทุนเพื่อจัดทำงบการเงินกองทุนในภาพรวม ส่งให้หน่วยตรวจสอบภายใน กระทรวงการพัฒนาสังคมและความมั่นคงของมนุษย์ตรวจสอบก่อนส่งให้สำนักงานการตรวจเงินแผ่นดินตรวจสอบภายในเก้าสิบวันนับตั้งแต่วันสิ้นปีงบประมาณข้อ ๑๙ การติดตามประเมินผลการดำเนินงานของกองทุนให้เป็นไปตามอำนาจหน้าที่ของคณะกรรมการติดตามและประเมินผลข้อ ๒๐ วิธีการปฏิบัติอื่นใดที่มิได้กำหนดไว้ในระเบียบนี้ให้สำนักงานปฏิบัติตามระเบียบราชการโดยอนุโลมประกาศ ณ วันที่ ๓ มีนาคม พ.ศ. ๒๕๔๘สรอรรถ กลิ่นประทุมรัฐมนตรีว่าการกระทรวงการพัฒนาสังคมและความมั่นคงของมนุษย์ประธานกรรมการคุ้มครองเด็กแห่งชาติคุณากร/ผู้จัดทำ๑๔ ธันวาคม ๒๕๕๔[๑]ราชกิจจานุเบกษา เล่ม ๑๒๒/ตอนพิเศษ ๓๕ ง/หน้า ๔๗/๒๖เมษายน ๒๕๔๘